Archiv cultural Engiadina Bassa a Strada
La memoria culturala da l'Engiadina Bassa

Purtret
L'archiv cultural Engiadina Bassa a Strada collecziunescha, archivescha e dat access a tut ils documents istorics che han ina relaziun cun l'Engiadina Bassa. I na dat naginas restricziuns tematicas, ils fundus ch'èn gia accessibels cuntegnan las spartas art, architectura, archeologia, istorgia, fotografia, litteratura, musica e scienzas natiralas.

L'archiv cultural ha avert sias portas l'onn 2011 en l'anteriura chasa da scola a S-chadatsch sper Strada, l'activitad da collecziunar ha dentant cumenzà gia avant blers onns. Il catalog da l'archiv, ch'è accessibel er en l'internet, vegn manà en collavuraziun cun l'archiv cultural Engiadin'Ota a Samedan.

Ils fundus da l'archiv vegnan augmentads permanentamain tras donaziuns da persunas privatas e d'organisaziuns, las lavurs respectivas surpiglian 15 gidantras e gidanters en uffizi d'onur.